**MOŽGANI IN ŽIVCI**

**Možgani, hrbtenjača** in **živci** uravnavajo in usklajujejo delovanje našega telesa. Zaradi delovanja možganov se smejemo, sanjamo, jočemo, hodimo, razmišljamo, se spominjamo, predvidevamo.

Živimo v okolju in smo odvisni od njega. Sporočila iz okolja sprejemamo s **čutili**. Sporočila potujejo po živcih do možganov. Možgani podatke obdelajo in pripravijo nova sporočila, s katerimi telo odgovori na podatke iz okolja. Nekatera dejanja naredimo **zavedno**, druga pa **nezavedno**. Uživanje **drog** ter čezmerno uživanje **alkohola** in nekaterih **zdravil** povzroči trajne spremembe v telesu, posebno v možganih in negativno vpliva na vedenje ljudi.

**Odgovori na vprašanja.**

1. Kaj pomeni, da nekatera dejanja naredimo nezavedno, druga pa zavedno?
2. Kaj uravnava in usklajuje delovanje našega telesa?
3. Kako potujejo sporočila do možganov?
4. Kaj se dogaja v možganih?